Die lang verwagte Tarryn Lamb se album tref die rakke | 7FM Internet Radio
Saam met die album se uitreiking, is ’n splinternuwe musiekvideo ook reeds beskikbaar vir die eerste snit op die album, Vier Woorde. Die musiekvideo vir Mal Oor Jou, wat in Junie vanjaar vrygestel is, neem ook reeds vir bykans twee maand die nommer 1-posisie in op iTunes.
Met musiek deel van haar wese, het Tarryn se groot deurbraak in die musiekbedryf gebeur as hoofsanger van die gewilde popgroep, BlackByrd. Gedurende 2013 tot 2017 het die groep sewe SAMA nominasies ontvang met agt Top 10 radio enkelsnitte, insluitende All For Me, From The Bottom of My Heart en I Love You, I Just Simply Do.
Tarryn het onlangs ook nog Suid-Afrikaners op die kassie vermaak met haar rol as Kim Adams in die gewilde sepie, Suidooster. Vir dié vertolking het sy ’n gesogte SAFTA-toekenning vir beste aktrise in ’n ondersteunende rol ontvang. Sy het ook reeds klaar verfilm aan ’n rol in die biografiese film van die hartverskeurende Ellen Pakkies verhaal.
Loer hier onder na haar nuwe musiekvideo – Tarryn Lamb – Mal Oor Jou
« Top 20 vir die week: 30 Julie 2018
Jy ken natuurlik vir Arno Carstens, hier is ‘n kort Bio oor hom »